Guring
Guring[1][2][3] atawa Tinduk (BH)[3][4] adalah kaadaan istirahat alami di bamacam binatang manyusui, burung, iwak, dan binatang kada batulang balakang kaya beranga buting Drosophila. Di manusia dan barandak spesies lainnya, guring adalah panting hagan kasihatan. Tanda-tanda kahidupan kaya kasadaran, puls, dan frekuensi pahinakan manamuni pa'ubahan. Dalam guring normal biasanya fungsi saraf motorik gin saraf sensorik hagan kagiatan nang mamarluakan koordinasi lawan sistem saraf pusat pacang diblokade, sahingga di wayah guring bacundai hagan kada baungal dan daya tanggap gin bakurang. Fase paralihan matan sadar ka guring disambat sabagai pradormitium dan fase paralihan matan guring babulik ka sadar disambat sabagai postdormitium. Di dalam ilmu kadokteran ilmu nang mampalajari gangguan guring disambat sabagai somnologie.
Dalam bahasa Dayak Ngaju istilah guring disambat batiruh, dalam bahasa Mangkasar disambat tinro, dalam bahasa jawa disambat turu/sare/tilem. dan dalam bahasa Bikol Central disambat torog.
Istilah guring kamungkinan ada hubungannya lawan istilah gurin dalam bahasa Melayu Sarawak nang artinya barabah (berbaring).
[babak] Catatan batis
- ^ Austronesian Basic Vocabulary Database - Language: Banjarese Malay
- ^ gurin dalam bahasa Malayu Sarawak artinya barabah (id:berbaring)
- ^ a b Abdul Jebar Hapip, Kamus Banjar Indunisia, Cetakan V - Banjarmasin, PT. Grafika Wangi Kalimantan, 2006
- ^ tidu`, bahasa Melayu Ketapang (Kayong)
bjn_Latn bjn_Latn bjn_Latn bjn_Latn bjn_Latn eng_Latn bjn_Latn bjn_Latn bjn_Latn